dh-unibe/image-text_koenigsfelden-charters-post-1500 huggingface dataset:
Königsf.
84
84
324
Nͦ✳ 67 ✳
K ✳ A ✳ 4
ein bestetunge hertzog Albˀ✳ hertzog
✳ H✳ und hertzog ✳ Otten ✳ ùber unser
vriheit dez closterz
der ij
es ist also
Staatsarchiv
AARGAU
xxxij
ein bestetgung ùbˀ die friheit ✳ der
Wir, Alb̄✳, Heinrˀ✳ und Ott✳, von gotes gnaden ✳ hˀtzogen ze Osterˀ ✳ und ze Steyr, ✳ vˀjehen offenlichen mit
disem brief ✳ und tun chūt allen den, die in an sehent, ✳ lesent ✳ oder horent lesen, ✳ swaz vreiung, recht
und gnade ✳ unser lieben mûtˀ, ✳ vrowe Elizab̄, Romische chuniginne, ✳ und unsˀ lieber herre ✳ und
brudˀ, chunig Friderˀ, ✳ und unsˀ lieber bruder, ✳ hertzog Liupolt, ✳ dem chloster ze Chunigesveld, ✳ daz bei unser stat ze Brugg in Chostentzˀ bistum gelegen ist, ✳ habent gegeben, ✳ daz wir
daz allesamt stêt haben ✳ und unsnˀ gantzen willen ✳ und gunst dar zu geben ✳ und gegeben haben
mit disem briefe. ✳ und des ze einem ewigen und offen urchunde ✳ haben wir disen brief vˀsigelt
mit unsnˀ insigeln, ✳ der ist geben ze Wienn, do man zalt von Christes geburd dreutzehen hundtˀ jar ✳ und dar nach in dem vier und zwaintzigisten jar, an sant Bartholomes
obent. ✳